Ego Clarambaudus, Noeriarum dominus, presentibus et futuris notum facio me donasse et penitus guerpisse Molismensi ecclesie, quicquid apud Naintreium et Lescherias meo tempore adquisieram; et hoc etiam, pro mea et parentum meorum salute, fideliter ac firmiter adjeci ut deinceps de ambarum harum pertinenciis villarum nulli ad castri mei de Noeriis libertatem transire liceat, nec aliquem de hominibus predicte ecclesie, ego, vel successores mei, adjicere quocunque modo valeamus, nec in supradictis villis pro escheeta terras aut vineas, vel aliquam hereditatem ad ecclesiam Molismensem pertinentem habeamus. Actum est hoc, meoque sigillo confirmatum, anno ab Incarnatione Domini Mº Cº octogesimo VIIIº; testibus hiis, Aala, uxore mea que hoc laudavit, et multis aliis.